Gumirabika
<s>Gumirabika ili Guma arabika - Arapska guma(latinski: Gummi arabica)  je izlučevina koja se dobija iz stabala 
subsaharskih akacija (Senegalska akacija, Crvena akacija) kojima je kora oštećena (zarezana).</s>

<s>Karakteristike
To je bezbojna ili žućkasta materija koja pomješana sa toplom vodom stvara ljepljivu otopinu.</s>

<s>Sastoji se od kalcija, kalija, magnezijevih soli, arabinske kiseline, derivat šećera arabinoze.</s>

<s>Gumirabika je prirodni emulgator, što znači da može spojiti materije koje se inače dobro ne spajaju (mješaju).</s><s>Farmaceutska industrija ga koristi da spriječi da se lijekovi razdvoje na njihove različite supstance, a štampari da bi im boje bile kohezivnije i trajnije.</s>

<s>Gumiarabika je kompleksan polisaharid velike molekularne težine, vrlo efikasan kod stabilizacije koloida, pa se koristi u prehrambenoj i konditorskoj industriji.</s><s>Ona se koristi i za proizvodnju bezalkoholnih pića.</s><s>Coca-Cola koristi gumirabiku da se šećer ne taloži na dnu boce.</s><s>A vinari za koloidnu stabilizaciju vina.</s>

<s>Senegalske akacije rastu po čitavoj Africi, pa čak i na Indijskom potkontinentu.</s><s>Međutim najveći dio gumirabike dolazi iz Sudana, gdje gusti pojas stabala Senegalske akacije raste od jednog do drugog kraja Sudana.</s>

<s>Historija korištenja</s>

<s>Gumirabika se koristi još od doba egipatskih faraona, kad je bila ključna za mumificiranje, a od 
biblijskih vremena se koristi za održavanje kompaktnosti boja.</s>

<s>Izvori</s>

<s>Vanjske veze</s>

<s>Guma</s>

<s>Organski polimeri
Ekscipijensi
Sastojci hrane
Materijali</s>

